*Муниципаль тур*

**Татар гомуми белем бирү оешмаларында укучы балалар өчен**

**татар теленнән республика олимпиадасының**

**муниципаль туры биремнәре**

**2023-2024 нче уку елы**

**8 нче сыйныф**

**Үткәрү вакыты – 150 минут**

**Максималь балл – 58**

1. **Тест биремнәрен эшләгез.**

1. Җөмләдәге рәт гармониясенә буйсынмаган сүзне билгеләгез. **(2 балл)**

*Менә бервакыт, агач яфракларын учы белән сыпырып, җил узып китә. (Ф.Яруллин)*

1) бервакыт

2) яфракларын

3) сыпырып

4) китә

2. Әйтелеше белән язылышы туры килмәгән сүзне билгеләгез. **(2 балл)**

1) чишмә

2) тәэсир

3) хәтер

4) багланыш

3. Кушылып языла торган сүзне билгеләгез. (**2 балл**)

1) бил бау

2) аллы гөлле

3) миләш чыпчыгы

4) рәхим шәфкать

4. Бирелгән мәгънәгә туры килә торган сүзне билгеләгез. **(2 балл)**

*Чәч толымына кушып үрә торган бауга яки тасмага таккан тәңкәләр*

1) изү

2) алка

3) чулпы

4) чәчүргеч

5. Җөмләдәге алынма сүзне билгеләгез. **(2 балл)**

*Никадәр шигырь, күпме роман язылган икмәк турында! (Н.Дәүли)*

1) күпме

2) шигырь

3) язылган

4) икмәк

6. Мәкальнең дәвамын дөрес билгеләгез. **(2 балл)**

*Сүз күп җирдә*

1. эш гөрләп бара.
2. бар да эшчән.
3. кешегә урын юк.
4. эш аз була.

7. Җөмләдәге тезмә сүзне билгеләгез. **(2 балл)**

*Кинәт мәче башлы ябалак ук кебек аска томырыла. (М.Закиров)*

1) аска томырыла

2) мәче башлы ябалак

3) ук кебек

4) кинәт томырыла

8. Җөмләдәге тартым белән төрләнгән исемнең килешен билгеләгез. **(2 балл)**

*Кинәт каядыр колагына серле аваз чалынгандай булды. (Р.Мөхәммәдиев)*

1) юнәлеш

2) төшем

3) чыгыш

4) иялек

9. Ике составлы җөмләне билгеләгез. **(2 балл)**

1) Ишек шакыйлар.

2) Төн. Караңгылык.

3) Арытты.

4) Балалар укыйлар.

10. Җөмләдәге нокталар урынына тиешле тыныш билгесен языгыз. **(2 балл)**

*Су буйлап сузылган авыл урамын кисеп чыгуга ... дуслар Сары тауга күтәрелә башладылар.*

Җавап: \_\_\_\_\_\_\_\_\_\_\_\_

**II. Теоретик бирем.**

Затланышлы фигыльләр турында языгыз. Фикерегезне мисаллар белән дәлилләгез. (**6 балл**)

**III. Уйлагыз һәм җавапларны языгыз.**

1. Рәвешләр һәм аларның төркемчәләрен тәңгәлләштерегез, җавапны саннар белән языгыз. **(5 балл)**

|  |  |
| --- | --- |
| А) түбән | 1) охшату-чагыштыру рәвеше |
| Ә) әкрен | 2) вакыт рәвеше |
| Б) әрәмгә | 3) урын рәвеше |
| В) инглизчә | 4) сәбәп-максат рәвеше |
| Г) тиздән | 5) саф рәвеш |

**Җавап :**  **\_\_\_\_\_\_\_\_\_\_\_\_\_\_\_\_\_\_\_\_\_\_\_**

**IV. Гамәли-иҗади бирем.**

1. Җәя эчендәге сүзләрнең дөресен сайлап, астына сызыгыз. **(5 балл)**

Март ахыры (килгәч / якынлашкач / беткәч), беренче зур яңалык шул булды: кычыткан күбәләге оча башлады. Кирпеч төсле кызыл күбәләк. Шул кызыл өстендә вак кара таплар күренә. Юка канатлары читеннән кара кайма киткән, ә каймага зәңгәр таплар (куелган / тезелгән / бизәнгән). Күбәләк суыкны агач ярыгында уздырган һәм яз җиткәч уянган.

Бераздан үрмәкүчләр (уянды / торды / килде), кайберләре кар өстендә сәяхәт итә башлады. Иртән кояш күренә – үрмәкүч (чыга / терелә / күренә), кичен суыта – ул тагы үлеп куя. Бу төр үрмәкүчләрне сукбай дип йөртәләр, чөнки алар бөҗәкләрне (баусыз / җәтмәсез / җепсез) аулыйлар. (*Г. Хәсәновтан*)

2. Шигырьне укыгыз һәм күп нокталар урынына тиешле хәрефләрне куегыз. **(2 балл)**

Уйнар идем, гармуным юк,

Җырлар идем – та...ышым.

Кисеп алып курай ит...ем

Елгабызның камышын.

Камыш курай эчләрендә

Күпме м...ң булган икән!

Ул камышка җәйләр буе

Күпме кош ку...ган икән? (*Ф. Яруллин*)

3. Тойгылы җөмләне күчереп языгыз. (**2 балл**)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4. *Елгабызның* сүзен мәгънәле кисәкләргә аерып языгыз, шартлы билгеләр белән күрсәтегез, морфологик анализ ясагыз. (**4 балл**)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

5. *Кош* сүзенә 2 тамырдаш сүз уйлап языгыз. **(2 балл)**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

6. Шигырьдән алынма сүзне күчереп языгыз. **(2 балл)**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

7.“*Минем хыялым*” темасына 9-10 җөмләдән торган инша языгыз. (**10 балл**)